**УДРУЖЕЊЕ ЗА УНАПРЕЂЕЊЕ ЕКОНОМСКОГ РАЗВОЈА "ЕДЕАС" И ОПШТИНА ВЛАДИЧИН ХАН**

**Расписују**

**ЈАВНИ ПОЗИВ**

**ПОСЛОДАВЦИМА ЗА ДОДЕЛУ СУБВЕНЦИЈА ЗА ЗАПОШЉАВАЊЕ У ЦИЉУ СТРУЧНОГ ОСПОСОБЉАВАЊА НЕЗАПОСЛЕНИХ ЛИЦА ИЗ КАТЕГОРИЈЕ ТЕЖЕ ЗАПОШЉИВИХ**

**I ОСНОВНЕ ИНФОРМАЦИЈЕ**

Субвенције се одобравају послодавцима који припадају приватном сектору, ради запошљавања у циљу стручног оспособљавања незапошљених лица из категорије теже запошљивих, који се воде на евиденцији Националне службе за запошљавање (у даљем тексту: Национална служба).

Јавни позив се расписује и спроводи у оквиру имплементације Локалног акционог плана запошљавања општине Владичин Хан за 2019. годину и пројекта "Повећање могућности за запошљавање Ромске популације на територији општине Владичин Хан" који се спроводи у партнерству између Удружења ЕДЕАС и Општине Владичин Хан, а који се финансира средствима Европске уније кроз програм „Подршка ЕУ инклузији Рома – Оснаживање локалних заједница за инклузију Рома“.

Категорије теже запошљивих на којe се овај Јавни позив односи, су лица Ромске националности са пребивалиштем на територији Општине Владичин Хан.

**Висина субвенције** послодавцимаје одређена у износу од 45.365,00 динара месечно по једном запошљеном лицу, на период од 6 месеци.

Укупно су обезбеђена средства за запошљавање 10 незапошљених лица на период од 6 месеци у овом Јавном позиву.

Послодавци који након завршетка периода стручног оспособљавања, изразе спремност за продужетак периода ангажовања лица која су прошла стручну обуку, на најмање годину дана, имају могућност да добију бесповратну помоћ у виду набавке опреме у износу од 235.000,00 динара по једном запошљеном лицу. Избор послодаваца за бесповратну помоћ у виду опреме, биће извршен на основу месечних теренских извештаја током релизације стручне праксе. Укупно су обезбеђена средства за доделу 8 субвенција у виду опреме за послодавце.

**II УСЛОВИ ЗА ПОДНОШЕЊЕ ЗАХТЕВА**

Право на доделу субвенције за запошљавање незапослених лица из категорије теже запошљивих послодавац **може остварити под условом** да:

* припада приватном сектору (предузетници и правна лица код којих је удео приватног капитала у власничкој структури 100%);
* број запослених мањи од 100
* има позитиван биланс у последње 2-3 године (зависи од броја година пословања фирме)
* постоји спремност за запошљавање Рома
* није у стечајном и / или поступку ликвидације
* у року од две године пре подношења пријаве, фирми није изречена правоснажна мера забране обављања делатности
* има регистровано пословно седиште или организациону јединицу на подручју општине Владичин Хан;
* регистрован је најмање шест месеци пре датума подношења захтева;
* у законским роковима измирује обавезе по основу пореза и доприноса за обавезно социјално осигурањe;
* последњих шест месеци није био дуже од 30 дана непрекидно евидентиран у регистру дужника принудне наплате Народне банке Србије;
* измирио је раније уговорне и друге обавезе према Националној служби и Општини, осим за обавезе чија је реализација у току, уколико исте редовно измирује;
* налази се у дозвољеном оквиру опредељеног износа за de minimis државну помоћ у текућој фискалној години и претходне две фискалне године, у складу са прописима за доделу државне помоћи;
* не запошљава лица која су у периоду од шест месеци пре подношења захтева за доделу субвенције била у радном односу код тог послодавца, односно код послодавца који је оснивач или повезано лице са послодавцем, подносиоцем захтева;
* запошљава лица која имају пребивалиште на подручју општине Владичин Хан.

**III ПОДНОШЕЊЕ ЗАХТЕВА**

**Документација за подношење захтева:**

* попуњен захтев на прописаном обрасцу;
* попуњен апликациони формулар на прописаном обрасцу
* попуњена изјава за послодавца на прописаном обрасцу
* фотокопија решења надлежног органа о упису у регистар, уколико подносилац захтева није регистрован у АПР, односно одлука надлежног органа о образовању организационих делова;
* извод из појединачне пореске пријаве о обрачунатим порезима и доприносима (ППП ПД), штампан из електронске базе података Пореске управе (ЕБП-ПУРС), потписан од стране послодавца, за пријаве поднете у законским роковима за 3 месеца која претходе месецу у коме је поднет захтев;
* уверење Пореске управе о измиреним обавезама на име пореза и доприноса за обавезно социјално осигурање до месеца који претходи месецу у ком је поднет захтев, за послодавца који паушално измирује пореске обавезе, односно за послодавца који је једини у осигурању у свом привредном субјекту;

**Начин подношења захтева**

**Пријава са прописаном документацијом се доставља лично или препорученом поштом на адресу:** ЕДЕАС – Удружење за унапређење економског развоја, Шуматовачка 12, 17500 Врање.

Образац пријаве се може преузети преузети на сајту <http://www.vladicinhan.org.rs>

**IV ДОНОШЕЊЕ ОДЛУКЕ**

Након истека рока за подношење захтева биће формирана комисија састављена од представника удружења ЕДЕАС, општине Владичин Хан, Националне службе за запошљавање и Центра за социјални рад, која ће бити задужена за спровођење свих конкурсних процедура и радњи.

Одлука о одобравању субвенције послодавцу за запошљавање незапослених лица из категорије теже запошљивих доноси се на основу ранг-листе, а након провере испуњености услова Јавног позива и приложене документације и бодовања поднетог захтева послодавца, у року од 20 дана од дана подношења захтева.

**Датум заснивања радног односа лица која се запошљавају мора да буде након донете одлуке о одобравању субвенције, а најкасније до датума потписивања уговора.**

Конкурсна комисија приликом одлучивања по поднетом захтеву процењује оправданост укључивања броја лица из захтева.

**Бодовање:**

|  |  |
| --- | --- |
| Да ли послодавац већ запошљава неког из групе тешко запошљивих као што су: особе са инвалидитетом, Роми, итд.? | 10 – поена за запосленог из групе тешко запошљивих  |
| Да ли је послодавац спреман да запосли:  | * Жене; 5 поена
* Нерегистроване сакупљаче секундарних сировина или чланове њихове породице; – 15 поена
* Неписмене особе; – 20 поена
 |
| Да ли је послодавац икада конкурисао / учествовао у било каквом програму који се базирао на запошљавању тешко запошљивих група? | Ако ДА – 10 поена  |
| Да ли фирма има финансијску способност да успешно запосли кандидате након завршетка пројекта?  | За сваког потенцијалног дугорочно запосленог - 10 поена  |
| Да ли је послодавац већ добијао помоћ при запошљавању радника од стране неке хуманитарне организације? | Ако ДА - 10 поена  |
| Искуство послодавца са тим пројектом и број радника који је пстао запошљен за стално након завршетка тог програма  | Кратак опис – ако су имали позитивно искуство – 10 поена, ако радници који су започели пројекат још увек раде – 20 поена  |
| Да ли послодавац поседује машине / опрему на којој ће се вршити обука кандидата?  | Ако ДА – 10 поена  |
| Број примљених / број отпуштених радника у последње 2 године  | Ако имају позитиван биланс – 10 поена Ако имају негативан биланс – елиминација  |
|  **Максималан број бодова** | **100** |

Уколико постоји већи број захтева са истим бројем бодова, предност ће се дати захтевима који имају више бодова по појединачним критеријумима, и то следећим редоследом: пораст броја запослених, проценат запослених лица, дужина обављања и делатност послодавца. Уколико постоји већи број захтева са истим бројем бодова по појединачним критеријумима, одлучиваће се по редоследу подношења захтева.

**V ЗАКЉУЧИВАЊЕ УГОВОРА**

Законски заступник ЕДЕАС и подносилац захтева у року од 45 дана од дана доношења одлуке закључују уговор којим се уређују међусобна права и обавезе и на основу кога се врши исплата средстава.

**Документација за закључивање уговора:**

* доказ о заснивању радног односа, за лица која се запошљавају (копија уговора о раду); **датум заснивања радног односа мора да буде након донете одлуке о одобравању субвенције**;
* фотокопија картона депонованих потписа код пословне банке, за текући рачун на који ће бити пренета одобрена средства по основу субвенције
* фотокопија/ очитана лична карта одговорног лица корисника средстава

**VI ОБАВЕЗЕ ИЗ УГОВОРА**

Послодавац - корисник субвенције **дужан је да:**

* заснује радни однос на одређено време са пуним радним временом са незапосленим лицима за која остварује право на субвенцију, при чему ЕДЕАС прати реализацију уговорне обавезе 6 месеци; у случају престанка радног односа са лицем за које је оствaрено право, послодавац је у обавези да у року од 15 дана од дана престанка радног односа заснује радни однос са другим незапосленим са резервне листе који припада категорији теже запошљивих за коју је одређена иста висина субвенције, у складу са Јавним позивом; потребно је да то лице задржи у радном односу на одређено време са пуним радним временом најмање до истека уговором предвиђеног рока увећаног за период у коме је извршена замена;
* измирује обавезе по основу пореза и доприноса за обавезно социјално осигурање, у складу са законом;
* задржи лица за која је остварио право на субвенцију/замену, у периоду реализације уговорне обавезе, на територији исте ЈЛС на којој је остварио право на субвенцију;
* омогући ЕДЕАС-у праћење реализације уговорне обавезе;
* достави ЕДЕАС-у доказe о реализацији уговорне обавезе;
* обавести ЕДЕАС о свим променама које су од значаја за реализацију уговора, у року од 8 дана од дана настанка промене.

У случају неиспуњења или делимичног испуњења обавеза из уговора, корисник субвенције је у обавези да врати цео или сразмерни износ исплаћених средстава увећан за законску затезну камату од дана преноса средстава.

**VII ОСТАЛЕ ИНФОРМАЦИЈЕ**

Јавни позив је отворен 15 дана од дана објављивања на званичном сајту општине Владичин Хан.

|  |
| --- |
| Пројекат „Повећање могућности за запошљавање Ромске популације на територији општине Владичин Хан“, има за циљ да пружи незапосленим Ромима прилику да стекну неопходну практичну обуку и радно искуство, како би побољшали шансе да добију запослење. Да би то постигао, пројекат се фокусира на издрадњу партнерства између локалних институција, организација цивилног сектора и приватних компанија ради примене обуке на радном месту као алата за стварање инклузивних радних места за Роме. 10 Рома и Ромкиња имаће прилику да учествују у 6-месечној плаћеној стручној обуци која ће се реализовати у приватним компанијама. Тиме ће стећи техничке компетенце и радно искуство и упознати се са начином рада у приватним компанијама и радном културом. Имајући у виду да приватне компаније наводе да су главне препреке запошљавању Рома недостатак практичних вештина, искуства и односа према раду, обуке на радном месту ће опремити Роме да превазиђу ове препреке и повећају запошљивост. Пројекат предвиђа и доделу грантова у опреми за послодавце који ће, након успешно завршене обуке на радном месту, запослити Роме полазнике обуке. Пројекат је започео у септембру 2019. године и трајаће до августа 2020. године. Укупан буџет пројекта износи 65.708,50 евра, и финансира се средствима Европске уније.Више о пројекту можете сазнати наinfo@vladicinhan.org.rsОд 2000. до данас, Европска унија донирала је више од 3.6 милијарди евра Србији. Средства су коришћена за подршку развоја, квалитета живота и реформи у следећим сферама: цивилна заштита, заштита од поплава и помоћ поплављеним подручјима, образовање, повезаност, заштита околине, здравствена заштита и заштита потрошача, култура, владавина права, локални развој, послови и привредни раст, јавна администрација, миграције, управљање јавним средствима, цивилно друштво и медији, социјална инклузија, омладина и спорт. ЕУ подршка је имплементирана кроз сарадњу са Владом Републике Србије. Европска унија је донирала Србији више развојних средстава него сви други интернационални донатори заједно. |